Bojevoj kinosbornik № 3
Borbena kinozbirka br. 3 () je sovjetski crno-bijeli  ratni film snimljen 1941. godine, koji predstavlja treći dio istoimenog ciklusa propagandnih filmova napravljenih u prve dvije godine rata sa nacističkom Njemačkom. 

Po strukturi je omnibus, koji se sastoji od dva igrana i jednog dokumentarnog segmenta. Prvi igrani segment, pod naslovom Hrabrost, je režirao Boris Barnet, i prikazuje kako mala grupa crvenoarmejaca prilikom izviđanja iza neprijateljske fronte likvidira neprijateljski bunker, te kako ih od uništenja od nadmoćnog neprijatelja spasi sovjetska artiljerija. Drugi segment pokazuje kako je skromni kuhar iz kolhoza mobiliziran u Crvenu armiju, suprotno vlastitim željama, poslan na front, ali se pokaže kako su njegove vještine tamo izuzetno korisne u borbi protiv neprijatelja. Dokumentarni segment, pod naslovom Engleski artiljerci (), je britansko-kanadski kratki film snimljen u režiji Petera Baylisa pod originalnim naslovom Ack ack, a koji pokazuje kako britanska protivavionska artiljerija, koristeći najmoderniju tehnologiju, uspješno brani Britaniju od napada Luftwaffe.

Vanjske veze 

 «Боевой киносборник № 3» на сайте Наше Кино
 Боевой киносборник № 3 на YouTube

Sovjetski filmovi
Omnibus filmovi
Ratni filmovi
Propagandni filmovi
Filmovi o Drugom svjetskom ratu
Authority control 2